Zéró Coca-Cola, zéró homoszexuális propaganda elnevezéssel csatlakozik a Mi Hazánk Mozgalom a Coca-Cola termékekkel szemben eddig meghirdetett bojkotthoz, a vállalat homoszexualitást népszerűsítő kampányai miatt – közölte a mozgalom elnöke csütörtökön Dunaharasztin, sajtótájékoztatón.

A bojkottot a fideszes Boldog István találta ki, aki a Coca-Cola plakátok cseréje után sem adja fel a harcot.

Toroczkai László a Coca-Cola telephelye előtt tartott sajtótájékoztatóján arról beszélt: amíg az üdítőitalokat gyártó cég nem hagy fel a homoszexualitás népszerűsítésével, a Mi Hazánk hetente, rendszeres akciókkal fog tiltakozni a vállalat kampánya ellen, és felkérik támogatóikat, hogy ne fogyasszák a cég termékeit.

A sajtótájékoztatóra egyébként több kólásüveg volt kíváncsi, mint médiamunkás, de Toroczkai ettől függetlenül is bemutatott egy kis performanszot.

Toroczkai László tiltakozó akciójuk első lépéseként az üdítőitalgyár dunaharaszti telephelye előtti aszfaltra locsolta a támogatóik által felajánlott Coca-Cola termékeket.

Kiemelt kép: MTI/Illyés Tibor